U-I-39/94
Natisni
Opravilna št.:
U-I-39/94
Datum odločitve:
9. 6. 1994
Objavljeno:
OdlUS III, 66
ECLI:
ECLI:SI:USRS:1994:U.I.39.94
Akt:
Odlok Občinske Skupščine Ravne na Koroškem o spremembah in dopolnitvah Odloka o sprejemu prostorskih ureditvenih pogojev za območja matičnih okolišev: Črna, Mežica, Prevalje, Ravne; območij, ki obsegajo prostor med mejo urbanističnih načrtov Črna, Mežica, Prevalje - Ravne in mejo ureditvenih območij naselij, določenih z Družbenim planom Občine Ravne na Koroškem za obdobje 1986 - 1990 in območja Stražišče - Breznica, za katera v tem srednjeročnem obdobju ni predvidena izdelava prostorskih izvedbenih aktov
Izrek:
Pobuda za začetek postopka za oceno zakonitosti izpodbijanega odloka o spremembah in dopolnitvah odloka se zavrže.
Evidenčni stavek:
Ustavno sodišče je zavrglo pobudo za začetek postopka za oceno zakonitosti predloga občinskega odloka.
Geslo:
Nepristojnost ustavnega sodišča za oceno ustavnosti in zakonitosti odloka, ki ni bil sprejet.
Pravna podlaga:
Zakon o Ustavnem sodišču RS (ZUstS), 21. in 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Štefan Mihev, Prevalje
Datum vloge:
25. 2. 1994
Vrsta odločitve:
sklep
Vrsta rešitve:
zavrženje
Dokument:
US17086
Dokument v PDF obliki:
U-I-39-94.pdf
116 KB
Prenesite datoteko
U-I-39/94-10
9/6-1994
S K L E P
Ustavno sodišče je na seji dne 9/6-1994 obravnavalo pobudo dr. Štefana Miheva iz Prevalj in
s k l e n i l o :
Pobuda za začetek postopka za oceno zakonitosti predloga Odloka Skupščine Občine Ravne na Koroškem o spremembah in dopolnitvah Odloka o sprejemu prostorskih ureditvenih pogojev za območja matičnih okolišev: Črna, Mežica, Prevalje, Ravne; območij, ki obsegajo prostor med mejo urbanističnih načrtov Črna, Mežica, Prevalje - Ravne in mejo ureditvenih območij naselij, določenih z Družbenim planom Občine Ravne na Koroškem za obdobje 1986 - 1990 in območja Stražišče - Breznica, za katera v tem srednjeročnem obdobju ni predvidena izdelava prostorskih izvedbenih aktov, se zavrže.
O b r a z l o ž i t e v :
Pobudnik izpodbija zakonitost v izreku tega sklepa navedenega predloga občinskega odloka, s katerim naj bi bilo vključeno v prostorsko ureditvene pogoje tudi naselje Gonje II, Prevalje. Z navedeno dopolnitvijo Odloka naj bi se po mnenju pobudnika legalizirale nezakonite gradnje na navedenem območju proti volji večine krajanov in brez soglasja Sveta Krajevne skupnosti Prevalje, kar naj ne bi bilo v skladu z Zakonom o urejanju naselij in drugih posegov v prostor in naj bi bilo v škodo sosednjih graditeljev, ki so gradili zakonito in v skladu z Zazidalnim načrtom Gonje II iz leta 1988.
Ustavno sodišče je ugotovilo, da je izpodbijani predlog Odloka predlagatelj umaknil z dnevnega reda 31. seje Skupščine Občine Ravne na Koroškem dne 5/5-1994 in da občinska skupščina o njem ni odločala. Pobudnik torej izpodbija predlog odloka, ki ni bil sprejet, zato po 21. členu Zakona o Ustavnem sodišču (Uradni list RS, št. 15/94) Ustavno sodišče ni pristojno za oceno njegove ustavnosti in zakonitosti.
Ustavno sodišče je ta sklep sprejelo na podlagi 25. člena Zakona o Ustavnem sodišču v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, in dr. Boštjan M. Zupančič. Sklep je Ustavno sodišče sprejelo soglasno.
P r e d s e d n i k
dr. Tone Jerovšek